સાસુ,સસરા ને એનો વર વીનય તેની પર વીજળીની જેમ ત્રાટકી પડ્યા…તું અમને ક્યારેય છોકરો નહિ આપી શકે,તું અમારા કુળને ડૂબાળવા જ આવી છે, છોકરીઓ જણી જણી ને સાપના ભારા બાંધ અમારે માથે,અમારે વારસદાર જોઈએ છે, ક્રોધના આવેશમાં એ ગર્ભવતી હોવા છતાંય એના સાસુ અને વરે એને મારીજુડી… જાનકી બિચારી દર્દની મારી એના રૂમના ખૂણામાં રોતી કકળતી એની બે વર્ષની દીકરી રાધાને જોઈ રહી. . જાનકી સ્વભાવે ખુબજ નમ્ર, પ્રેમાળ અને દેખાવે ખુબજ રૂપાળી ગ્રેજયુએટ થયેલી છોકરી, વીસ વર્ષની ઉંમરે એના લગ્ન વિનય સાથે એક એવા ઘરમાં થયા જ્યાં માત્ર છોકરાઓની જ અપેક્ષા અને ઘેલછા હતી, ઘરમાં માત્ર પુરુષોનું ચલણ.